text: жылжымалы электр стансасы көлікке орнатылған электр стансасы. ж. э. с. қозғалтқыштан, генератордан, басқару және бақылау аппараттарынан тұрады. ж. э. с-нда қозғалтқыш ретінде іштен жану қозғалтқышы (негізінен, дизель), бу және газ турбиналары немесе ж. э. с-ның генераторына түсетін жүктемеге байланысты жұмыс режимі автоматты түрде реттелетін, тасымалдау көлігінің жетекті агрегаты қолданылады. ж. э. с-лары тасымалдық, автомобильдік, тіркемелік, темір жолдық және кемеде орнатылған (жүзбелі), аз (10 квт-қа дейін), орташа (10– 150 квт) және үлкен (150 квт-тан жоғары) қуатты болып жіктеледі. олар тұрақты ток, бір не үш фазалы жиілігі 50 гц және одан жоғары айнымалы ток өндіреді. ж. э. с-ларының дизельді (150 квт-қа дейін) және дизель-электр агрегатты энергопоездары (қуаты 10 мвт) кеңінен таралған; қ. дизель электр стансасы.